สวัสดีค่ะ ดิฉันประจำเดือนมาครั้งสุดท้ายวันที่ 20พ.ย.62 จนกระทั่งตอนนี้ก็ยังไม่มา ได้ซื้อที่ตรวจครรภ์มาตรวจเองที่บ้านถึง3ครั้งขึ้นขีดเดียว และได้ลองไปตรวจที่อนามัยอีก1ครั้ง ก็ยังคงขึ้นขีดเดียว แต่มีน้ำหนักเพิ่มขึ้นถึง2กิโลจากปกติเป็นคนน้ำหนักค่อนข้างคงที่ แบบนี้มีโอกาสเสี่ยงตั้งครรภ์อีกมั้ยคะ เพราะพึ่งคลอดลูกไปไม่นานค่ะ เห็นคุณที่ทำคลอดบอกช่วงนี้จะติดลูกง่าย ซึ่งช่วงที่มีเพศสัมพันธ์กับคนรักได้มีการหลั่งนอกค่ะ หรือเกิดจากความเครียดหรือวิตกกังวลมากเกินไปคะ ขอบมากค่ะ
สวัสดีค่ะ การที่ประจำเดือนไม่มาติดต่อกันหลายเดือนดังกล่าวมานั้น ควรจะตัดสาเหตุเรื่องการตั้งครรภ์ออกไปก่อนเป็นอันดับแรก ซึ่งถ้าผ่านมาเกิน 14 วันนับจากวันที่ปฏิสนธิแล้ว ชุดตรวจการตั้งครรภ์ทางปัสสาวะจะสามารถให้ผลบวกได้ค่ะหากผลตรวจการตั้งครรภ์ขึ้นขีดเดียว คือให้ผลลบ แต่ประจำเดือนก็ยังไม่มา อาจจะมีสาเหตุอื่นๆเช่นถุงน้ำหลายใบในรังไข่ พังผืดมดลูก โรคไทรอยด์ ต่อมใต้สมองขาดเลือดเฉียบพลันขณะคลอดบุตร เป็นต้น ซึ่งควรไปพบสูตินรีแพทย์เพื่อหาสาเหตุเพิ่มเติม ควรหาสาเหตุทางกายออกไปให้หมดก่อนว่าไม่มี จึงจะสรุปว่าเกี่ยวกับความเครียด ความกังวลได้ค่ะ